Лондон ограничава максималната скорост на 24 км/ч:: Investor.bg
Още от този автор Франция забранява дизеловите и бензинови автомобили след 2040 г.
Максимална скорост от 24 км/ч и затваряне на основни улици по обедно време са сред радикалните мерки, които местните власти в Лондон планират за справяне със замърсяването и насърчаване на пешеходството.
На първо време те ще се приложат в т. нар. "Сити" - финансовия център на столицата, където над половин милион души ходят на работа всеки ден. Броят на автомобилите в района е намалял наполовина за последните 20 години благодарение на таксата за замърсяване и поощряването на велосипедите. Но според City of London Corporation, която управлява Ситито, това не е достатъчно. Целта е автомобилите да спаднат с още 25% до 2030 година, и с 50% до 2044.
Лондон тества забрана за автомобили с двигатели с вътрешно горене
Първите лондонски електрически таксита поеха по улиците
Лондон въвежда нова такса, за да намали замърсяването
Ограничаването на максималната скорост до 15 мили в час (24 км/ч) може да влезе в сила още през 2021 година, като само изчаква одобрение от транспортното министерство. Така или иначе средната скорост в района в момента не надхвърля 17 км/ч заради тесните улици и задръстванията.
Според представители на корпорацията мярката ще е полезна, защото вредните емисии на автомобилите са най-високи, когато те ускоряват. Отделно те планират три от основните улици в района да бъдат отворени само за електромобили. Други артерии пък ще бъдат затваряни по обедно време, за да насърчат работещите да отидат да обядват пеша.
Според някои информации подобни мерки се обсъждат и за целия град Лондон, чийто кмет Садик Кан обяви борбата със замърсяването за свой приоритет. От миналия месец в центъра бяха въведени нови, доста по-високи такси за по-стари автомобили.
Подобна такса ще бъде въведена и на летище Хийтроу от 2022 година - всички по-стари бензинови и дизелови автомобили ще плащат солено не само за паркиране, но и изобщо за възможността да стигнат до летището. Таксата ще е между 10 и 15 британски лири на кола, потвърдиха от управата на Хийтроу.
Още новини от автомобилния сектор четете в сайта на Automedia.bg.
Още по темата: Новини Лондон икономиката на Великобритания Садик Кан
Лондонската и Шанхайската борса свързват платформите си за търговия с акции
Лондон остана топ дестинация в Европа за технологични инвестиции през 2018 г. 2
Лондон е най-добрият град в Европа за компаниите и служителите
Лондон е най-скъпият град в Европа за наем на семейно жилище от среден клас 1
Toyota се отказва от производство на автомобили в Саудитска Арабия 6
България отчита над 10% ръст в продажбите на нови автомобили през май